Nariadenie Rady (EHS) č. 1532/82
z 25. mája 1982
o uplatňovaní rozhodnutia č. 5/81 Spoločného výboru EHS-Nórsko, ktorým sa menia a dopĺňajú protokoly 1 a 2 k dohode medzi Európskym hospodárskym spoločenstvom a uvedeným štátom
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na návrh Komisie,
keďže Európske hospodárske spoločenstvo podpísalo 14. mája 1973 dohodu s Nórskym kráľovstvom [1], ktorá vstúpila do platnosti 1. júla 1973;
keďže podľa článku 12a uvedenej dohody Spoločný výbor prijal rozhodnutie č. 5/81, ktorým sa menia a dopĺňajú protokoly 1 a 2;
keďže toto rozhodnutie by sa malo uviesť do platnosti v rámci spoločenstva,
PRIJALA TOTO NARIADENIE:
Článok 1
Na účely uplatňovania dohody medzi Európskym hospodárskym spoločenstvom a Nórskym kráľovstvom sa rozhodnutie č. 5/81 Spoločného výboru bude uplatňovať v spoločenstve.
Text rozhodnutia je pripojený k tomuto nariadeniu.
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať s účinnosťou od 1. januára 1982.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. mája 1982.